Gedurende die Tweede Vryheidsoorlog is die dorp in Mei 1900 deur Britse troepe beset en volledig verwoes. Terwyl baie mans teen die Britte geveg het, is vroue en kinders na 'n Britse konsentrasiekamp in Belfast geneem. Ná die Slag van Dalmanutha in Augustus 1900 het die stryd teen die Britte in 'n guerillaoorlog ontwikkel, en in die Dullstroomgebied was Boerevegters in sporadiese gevegte met die Britse troepe betrokke.